Document ID: 32008R1125

UREDBA KOMISIJE (ES) št. 1125/2008
z dne 13. novembra 2008
o razdelitvi 5 000 ton kratkih lanenih vlaken in vlaken konoplje na nacionalno zajamčene količine med Dansko, Grčijo, Irsko, Italijo in Luksemburg za tržno leto 2008/2009
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (ES) št. 1234/2007 z dne 22. oktobra 2007 o skupni ureditvi kmetijskih trgov in o posebnih določbah za nekatere kmetijske proizvode (1), in zlasti člena 95 v povezavi s členom 4 Uredbe,
ob upoštevanju naslednjega:
(1)
Člen 8(1) Uredbe Komisije (ES) št. 507/2008 z dne 6. junija 2008 o podrobnih pravilih za uporabo Uredbe Sveta (ES) št. 1673/2000 o skupni ureditvi trga za lan in konopljo, ki se ju goji za vlakna (2), določa, da mora biti razdelitev 5 000 ton kratkih lanenih vlaken in vlaken konoplje na nacionalno zajamčene količine, skladno s členom 94(1a) Uredbe (ES) št. 1234/2007 za tržno leto 2008/2009, opravljena pred 16. novembrom za tekoče tržno leto.
(2)
V ta namen je Italija poslala Komisiji podatke v zvezi s površinami, ki so predmet kupoprodajnih pogodb, obvez in pogodb o predelavi ter ocenjenimi donosi slame in vlaken lanu in konoplje.
(3)
Nasprotno, v tržnem letu 2008/2009 ne bodo proizvedena lanena in konopljina vlakna na Danskem, v Grčiji, na Irskem in v Luksemburgu.
(4)
Na osnovi ocen proizvodnje, ki izhajajo iz predloženih podatkov, skupna proizvodnja v zadevnih petih državah članicah ne bo dosegla celotne njim dodeljene količine 5 000 ton in nacionalno zajamčene količine se določijo, kot je določeno spodaj.
(5)
Ukrepi, predvideni s to uredbo, so v skladu z mnenjem Upravljalnega odbora za skupno ureditev kmetijskih trgov -
SPREJELA NASLEDNJO UREDBO:
Člen 1
Za tržno leto 2008/2009 je razdelitev na nacionalno zajamčene količine iz člena 94(1a) v povezavi s prilogo XI A.II.(b) Uredbe (ES) št. 1234/2007 kot sledi:
-
Danska
0 ton,
-
Grčija
0 ton,
-
Irska
0 ton,
-
Italija
228 ton,
-
Luksemburg
0 ton.
Člen 2
Ta uredba začne veljati tretji dan po objavi v Uradnem listu Evropske unije.
Veljati začne 16. novembra 2008.
Ta uredba je v celoti zavezujoča in se neposredno uporablja v vseh državah članicah.
V Bruslju, 13. novembra 2008

Labels: 3
7
18
17